Manuel Lorenzo Justiniano de Zavala y Sáenz (Tecoh, 1788. október 3. – Austin, 1836. november 15.) egy mexikói politikus volt, aki kezdetben Mexikó függetlenségéért harcolt, később volt México állam kormányzója és az ország gazdasági minisztere is, valamint támogatta Yucatán és Texas önállóságát: a Texasi Köztársaság kikiáltása után az új állam első alelnökeként is tevékenykedett. Texas Mexikótól való elszakadásáért folytatott küzdelme miatt a texasiak hősként tisztelik, míg a mexikóiak hazaárulónak tartják, mexikói állampolgárságáról is megfosztották.